শুধু সিরিয়া নয়,ঔপনিবেশিক শক্তির কবলে পড়ে কোন মুসলিম ভূগোলই অক্ষত থাকেনি। মধ্যপ্রাচ্যের আজকের ভূগোল যে সম্পূর্ণ কৃত্রিম এবং গড়া হয়েছে শত্রুদের স্বার্থ পূরণে,সেটি মানচিত্র দেখলেই বুঝা যায়। এসব দেশের ভৌগলিক সীমান্তের কোন ঐতিহাসিক পরিচয় নাই। বিবিসি সংবাদদাতা পিটার ম্যান্সফিল্ড তাঁর বই “The Arabs” য়ে লিখেছেন,কায়রোর এ চায়ের টেবিলে ব্রিটিশ প্রধানমন্ত্রী চার্চিল এক কলমের খোচায় জর্দান নামে এক রাষ্ট্রের জন্ম দেন। অথচ এমন একটি রাষ্ট্রের ঐতিহাসিক ভিত্তি যেমন ছিল না,প্রয়োজনও ছিল না। সমগ্র আরব ইতিহাসে সৌদি আরব,জর্দান,কাতার,কুয়েত,ইসরাইল,লেবানন,বাহরাইন দুবাই,আবুধাবি নামে কোন রাষ্ট্র ছিল না। কিন্তু সে রাষ্ট্র নির্মান প্রয়োজন পড়ে এলাকার উপর সাম্রাজ্যবাদী দখলদারি প্রতিষ্ঠা ও সেটিকে স্থায়ীত্ব দেয়ার স্বার্থে। সে লক্ষ্য পুরণে ইসলামের শত্রুপক্ষ সিরিয়াকে ৫ টুকরোয় খন্ডিত করেও খুশি নয়। ষড়যন্ত্র করছে আরো বহু টুকরোয় খন্ডিত করায়। পাশ্চাত্য মিডিয়ায় তেমন বিভক্তির পক্ষে বার বার ওকালতিও করা হচ্ছে। কারণ, দেশটির সাম্রাজ্যবাদ বিরোধী প্রতিরোধের সামর্থে তারা প্রচণ্ড ভীতু। সিরিয়া একাই ইসরাইলের বিরুদ্ধে সফল প্রতিরোধ খাড়া করতে সমর্থ। সিরিয়ায় ইসলামি শক্তির বিজয় হলে সে শক্তি যে বিপুল ভাবে বাড়বে সেটি ইসরাইলসহ কোন সাম্রাজ্যবাদী শক্তিরই অজানা নয়। তখন শুরু হবে ইসলামী জনতার লাগাতর জিহাদ। কারণ,সেক্যুলারিস্টদের যুদ্ধের যেমন শুরু আছে,শেষও হাছে। কিন্তু জিহাদ একবার শুরু হলে তার শেষ নাই। মু’মিনের জীবনে সেটি আমরণের সাথী। জিহাদ থেকে পিছুটান আসে একমাত্র সিরাতুল মুস্তাকীম থেকে পথভ্রষ্টতায়। জিহাদের সে শক্তি তারা হিজবুল্লাহ এবং হামাসের মাঝে দেখেছে।তবে তাদের ভয়ের কারণ,সিরিয়া হিজবুল্লাহ-প্রভাবিত ক্ষুদ্র দক্ষিণ লেবানন নয়,হামাস-প্রভাবিত ক্ষুদ্র গাজাও নয়।দেশটি আয়োতনে বাংলাদেশের চেয়ে বৃহৎ,লোকসংখ্যা লেবাননের প্রায় ৬ গুণ। প্রায় আড়াই কোটি। তবে দেশটির জন্য দুঃসংবাদ হলো,দেশকে যদি বিদেশী সহায়তায় বিভক্ত করা হয়,তবে সে বিভক্ত টুকরোগুলোতে ভিন্ন ভিন্ন পতাকা নিয়ে বিজয়-উৎসব করার মত ক্ষুদ্র মনের লোকেরও অভাব নেই। যেমন কোন কালেই অভাব হয়নি পাকিস্তান,সূদান,ইরাক,ইন্দোনেশিয়া থেকে বিচ্ছিন্ন দেশগুলোতে।আরব বিশ্বে হাজার বছরের বেশী কাল ধরে সূন্নী,শিয়া,আলাভী,খৃষ্টান,আরব,কুর্দী,তুর্কমান এরূপ নানা পরিচয় নিয়ে বিচিত্র মানুষের বসবাস। কিন্তু সে পরিচয় নিয়ে কোনদিন পৃথক রাষ্ট্র নির্মানের প্রয়োজন পড়েনি। কিন্তু সেটির প্রচণ্ড প্রয়োজন পড়েছে সাম্রাজ্যবাদী শত্রুদের। ফলে সে পরিচয় নিয়ে সিরিয়া ভেঙ্গে ভিন্ন ভিন্ন রাষ্ট্র নির্মানের পরিকল্পনা নিচ্ছে।